CELEX: C2005/093/14
Language: fi
Date: 2005-04-16 00:00:00
Title: Asia C-35/05: Corte Suprema di Cassazionen 23.6.2004 ja 10.11.2004 tekemällään päätöksellä esittämä ennakkoratkaisupyyntö asiassa Reemtsma Cigarettenfabriken Gmbh vastaan Ministero delle Finanze

16.4.2005   
            
            
               FI
            
            
               Euroopan unionin virallinen lehti
            
            
               C 93/8
            
         Corte Suprema di Cassazionen 23.6.2004 ja 10.11.2004 tekemällään päätöksellä esittämä ennakkoratkaisupyyntö asiassa Reemtsma Cigarettenfabriken Gmbh vastaan Ministero delle Finanze
   (Asia C-35/05)
   (2005/C 93/14)
   Oikeudenkäyntikieli: italia
   Corte Suprema di Cassazione on pyytänyt 23.6.2004 ja 10.11.2004 tekemällään päätöksellä, joka on saapunut yhteisöjen tuomioistuimeen 31.1.2005, Euroopan yhteisöjen tuomioistuimelta ennakkoratkaisua asiassa Reemtsma Cigarettenfabriken Gmbh vastaan Ministero delle Finanze seuraaviin kysymyksiin:
   
               1)
            
            
               Onko 6.12.1979 annetun kahdeksannen neuvoston direktiivin 79/1072/ETY (1) 2 ja 5 artiklaa, joissa säädetään, että maan alueelle sijoittautumattomalle ostajalle tai palvelun tilaajalle voidaan palauttaa arvonlisävero sillä edellytyksellä, että näitä tavaroita ja palveluja käytetään verollisten liiketoimien suorittamiseen, tulkittava siten, että myös arvonlisävero, jota ei olisi pitänyt maksaa ja joka on virheellisesti peritty ja tilitetty veroviranomaiselle, voidaan palauttaa? Mikäli tähän kysymykseen on vastattava myöntävästi, onko kansallinen säännös, jonka mukaan maan alueelle sijoittautumattomalla ostajalla tai tilaajalla ei ole palautusoikeutta sillä perustella, että vero, joka on, vaikkakin virheellisesti, peritty ja tilitetty, ei ole vähennyskelpoinen, edellä mainittujen direktiivin säännösten vastainen?
            
         
               2)
            
            
               Voidaanko yhtenäisestä yhteisön järjestelmästä johtaa yleisesti sääntö, jonka mukaan ostaja tai tilaaja on verovelvollinen verohallintoon nähden? Onko tämän oikeuden ja erityisesti arvonlisäverotuksen neutraalisuuden periaatteen, tehokkuusperiaatteen ja syrjintäkiellon periaatteen kanssa yhteensopivaa se, että kansallisessa oikeudessa säädetään, että ostajalla tai tilaajalla, joka on arvonlisäverovelvollinen, ja jolla on kansallisen oikeuden mukaan veron laskuttamista ja maksamista koskevia velvoitteita, ei ole oikeutta saada veroviranomaisilta palautusta häneltä kannetusta verosta, jota ei olisi kuulunut suorittaa? Onko kansallinen lainsäädäntö – sellaisena kuin sitä on tulkittu kansallisissa tuomioistuimissa – jossa ostajan tai tilaajan sallitaan yhteisön oikeuden vastaisesti kannetun arvonlisäveron palautuksen osalta esittävän vaatimuksia ainoastaan luovuttajaa tai palvelun tarjoajaa kohtaan, mutta ei veroviranomaista kohtaan, vaikka kansalliseen oikeusjärjestykseen sisältyy vastaavanlainen, veronpidätystä välittömässä verotuksessa koskeva tapaus, jossa kumpikin osapuoli (pidätyksen toteuttava taho ja verovelvollinen) voivat pyytää veroviranomaiselta palautusta, tehokkuusperiaatteen ja syrjintäkiellon periaatteen vastainen?
            
         
      (1)  EYVL L 331, 27.12.1979, s. 11.